CELEX: 62007TN0405
Language: el
Date: 2007-11-14 00:00:00
Title: Υπόθεση T-405/07: Προσφυγή της 14ης Νοεμβρίου 2007 — Caisse Fédérale du Crédit Mutuel Centre Est Europe κατά ΓΕΕΑ (P@YWEB CARD)

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/21
            
         Προσφυγή της 14ης Νοεμβρίου 2007 — Caisse Fédérale du Crédit Mutuel Centre Est Europe κατά ΓΕΕΑ (P@YWEB CARD)
   (Υπόθεση T-405/07)
   (2008/C 8/37)
   Γλώσσα του δικογράφου της προσφυγής: η γαλλική
   Διάδικοι
   
      Προσφεύγουσα: Caisse Fédérale du Crédit Mutuel Centre Est Europe (Στρασβούργο, Γαλλία) (εκπρόσωποι: P. Greffe και J. Schouman, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ, της 10ης Ιουλίου 2007, η οποία κοινοποιήθηκε στις 14 Σεπτεμβρίου 2007, υπόθεση R 119/2007-1, κατά το μέρος που απορρίπτει την αίτησή της περί καταχωρίσεως του κοινοτικού σήματος P@YWEB CARD, αίτηση αριθ. 3 861 044, για το σύνολο των επίμαχων προϊόντων και υπηρεσιών που υπάγονται στις κλάσεις 9, 36 και 38·
            
         
               —
            
            
               να δεχθεί την αίτηση καταχωρίσεως του κοινοτικού σήματος P@YWEB CARD αριθ. 3 861 044 για το σύνολο των επίμαχων προϊόντων και υπηρεσιών.
            
         Ισχυρισμοί και κύρια επιχειρήματα
   
      Κοινοτικό σήμα προς καταχώριση: Λεκτικό σήμα «P@YWEB CARD» για προϊόντα και υπηρεσίες που υπάγονται στις κλάσεις 9, 36 και 38 (αίτηση καταχωρίσεως αριθ. 3 861 044)
   
      Απόφαση του εξεταστή: Απόρριψη της αιτήσεως καταχωρίσεως
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 7, παράγραφος 1, στοιχεία β' και γ', του κανονισμού 40/94 του Συμβουλίου (1) καθόσον, κατά την προσφεύγουσα και αντιθέτως προς τις αιτιολογικές σκέψεις της προσβαλλομένης αποφάσεως, ο όρος «P@YWEB CARD» δεν είναι περιγραφικός αλλά, αντιθέτως, έχει διακριτικό χαρακτήρα σε σχέση με τα επίμαχα προϊόντα και υπηρεσίες.
   
      (1)  Κανονισμός (EΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).